《和子瞻沿牒京口忆西湖寒食出游见寄二首》
宋代·陈襄

乞得湖山养病身，花时曾共忆行春。
嘤鸣幽鸟还迁木，觱沸清泉复彩芹。
皂盖寻芳丘有李，彩楼观戏巷无人。
锦袍公子归何晚，独念沟中菜色民。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。